Държавен вестник, бр. 10, 2012 г., стр. 13

БРОЙ  10	
Д Ъ Р Ж А В Е Н  В Е С Т Н И К 	
СТР.  13  
(3) Информацията, съдържаща се в ре­
кламата, трябва да бъде точна, съвременна, 
изчерпателна и проверима, даваща възможност 
на медицинските специалисти да изградят 
собствено мнение за терапевтичното значение 
на лекарствения продукт.
(4) Не се допуска представянето в реклам­
ните материали на данни от непубликувани 
изследвания или данни с недоказана клинична 
значимост.
(5) Цитати, таблици, графики и други 
илюстративни материали, взети от публи­
куваната медицинска литература, трябва да 
бъдат вярно възпроизведени, като източникът 
се цитира точно. 
(6) Забранява се укриването на противо­
показания и сериозни нежелани лекарствени 
реакции. 
(7) Когато целта на рекламата е единствено 
да напомни за вече познат лекарствен продукт, 
тя съдържа само неговото търговско име и 
международното непатентно наименование 
на активното вещество (вещества). 
Чл. 11. (1) Не се допуска поставянето на 
рекламни материали, предназначени за раз­
пространение сред медицински специалисти, 
на места, достъпни за пациенти.
(2) Разпространение на рекламни плакати 
(постери) на лекарствени продукти, които се 
отпускат по лекарско предписание, се допуска 
само на научни конгреси, симпозиуми и други 
мероприятия с научна цел, в които участват 
медицински специалисти.
Чл. 12. Информационни статии или филми, 
снети върху аудио- или аудио-визуален носител, 
части от информационни статии, информаци­
онни брошури и постери, използвани на научни 
конгреси, симпозиуми и други мероприятия 
с научни цели, задължително се изработват 
в съответствие с последната одобрена кратка 
характеристика на лекарствения продукт.
Чл. 13. (1) При провеждане на промоцио­
нални срещи, научни конгреси, симпозиуми 
или други мероприятия с научна цел, посе­
щавани от медицински специалисти, спон­
сорите или организаторите могат да поемат 
разноските на медицинските специалисти по 
пътуването, престоя им и регистрационните 
такси в съответната държава, в която се 
провежда мероприятието, с изключение на 
лицата, заемащи публична длъжност по сми­
съла на чл. 3 от Закона за предотвратяване 
и установяване на конфликт на интереси, 
на членовете на комисиите по чл. 107, ал. 1, 
чл. 259, ал. 1, чл. 265, ал. 1 ЗЛПХМ и на 
Висшия съвет по фармация.
(2) Разноските по ал. 1 трябва да бъдат 
строго ограничени само до професионалните 
и научните цели на събитието и по отношение 
на лица, които са медицински специалисти. 
Чл. 14. (1) Медицинските търговски пред­
ставители, извършващи посещения при меди­
цински специалисти, е необходимо да прите­
жават достатъчно научни познания, даващи 
им възможност да предоставят точна и пълна 
информация за лекарствения продукт.
(2) При посещенията по ал. 1 медицин­
ските търговски представители предоставят 
при поискване на медицинските специали­
сти одобрената кратка характеристика на 
лекарствения продукт, който представят, и 
информация относно цената на лекарствения 
продукт и условията за неговото пълно или 
частично заплащане от НЗОК.
Чл. 15. Медицинските специалисти, които 
предписват лекарствени продукти, не могат 
да искат или приемат никакви имуществени 
или други облаги от производители на лекар­
ствени продукти, притежатели на разрешение 
за употреба/удостоверение за регистрация, 
медицински търговски представители и тър­
говци с лекарствени продукти.
Чл. 16. Допуска се едновременното рекла­
миране на лекарствен продукт от притежателя 
на разрешението за употреба/удостоверението 
за регистрация и упълномощени от него лица.
Раздел V
Предоставяне на мостри от лекарствени 
продукти
Чл. 17. (1) Притежателите на разрешения за 
употреба могат по изключение да предоставят 
безплатни мостри от лекарствени продукти 
само на медицински специалисти, имащи 
право да предписват лекарствени продукти, 
при следните условия:
1. не повече от два броя мостри от една 
и съща лекарствена форма на лекарствения 
продукт през една календарна година; 
2. всяка мостра е не по-голяма от най-
малката разрешена за употреба и пусната на 
пазара опаковка;
3. всяка мостра съдържа надпис „безплатна 
мостра, която не се продава“ или друго пре­
дупреждение, носещо същия смисъл.
(2) Притежателите на разрешения за упо­
треба поддържат система за отчетност и 
контрол на предоставените мостри, която 
съдържа: имена на медицинския специалист 
по ал. 1, на който са доставени мострите, вид, 
количество и време на доставка.
(3) Притежателите на разрешенията за 
употреба предоставят при поискване от ИАЛ 
данните по ал. 2.
Заключителна разпоредба
Параграф единствен. Тази наредба се издава 
на основание чл. 249 от Закона за лекарстве­
ните продукти в хуманната медицина и отменя 
Наредба № 13 от 2000 г. за условията и реда 
за одобряване на рекламата на лекарствени 
продукти (обн., ДВ, бр. 59 от 2000 г.; изм., 
бр. 63 от 2003 г.).
Министър: Стефан Константинов
843